**POLICIJSKA UPRAVA ZAGREBAČKA**

**UPUTE PONUDITELJIMA**

**POSTUPAK NABAVE ZA USLUGE NAVEDENE U TROŠKOVNIKU**

**OPĆENITO**

Naručitelj će osigurati pristup za vozila i zaposlenike koji će izvoditi navedene usluge.  
Tijekom obavljanja radova obratiti pozornost da se ne ošteti druga oprema, uređaji i slično.

Svi radovi na sanaciji prostorije, materijali i dr. moraju odgovarati važećim europskim propisima.

Davatelj usluge se obvezuje sve zahvate i radove izvršiti kvalitetno i stručno u skladu sa pravilima struke.

Davatelj usluge je obvezan naručitelju nakon završetka radova u što kraćem roku dostaviti račun.

Davatelj usluge je obvezan naručitelju na njegov zahtjev dostaviti popis zaposlenika (ime i prezime, OIB) i vozila (marka i reg. oznaka) te datum i vrijeme početka radova.

**Rok isporuke roba i usluga, odnosno rok završetka radova:**

Radovi će se možda odvijati u dane vikenda.

Rok izvedbe radova iz troškovnika je 15 radnih dana od primitka narudžbenice.

Ukoliko radovi nisu završeni u navedenom roku, naručitelj zadržava pravo otkazivanja istih bez naknade za dijelom obavljene radove.

Trajanje narudžbe je do završetka navedenih radova.

**Opis i oznaka grupa ili dijelova predmeta nabave, ako je dopušten takav način nuđenja:**

Nije dopušteno nuđenje po grupama, ponuda mora biti kompletna.

**Uvjeti sposobnosti gospodarskih subjekata i potrebiti prilozi ponudi:**

**a)** **Preslika izvatka iz poslovnog, sudskog, strukovnog ili trgovačkog registra**, ili drugog odgovarajućeg registra, iz koje je vidljivo da je ponuditelj registriran za obavljanje djelatnosti u okviru koje je i predmet nabave, odnosno ovjerenu izjavu ili odgovarajuću potvrdu kojom dokazuje da nije pokrenut stečajni postupak, da se ne nalazi u postupku likvidacije odnosno da nije u postupku obustavljanja poslovne djelatnosti ili da je nije već obustavio.

**b) Ovjerenu Izjavu ponuditelja** da će tijekom izvođenja radova biti angažirani zaposlenici koji su u redovnom radnom odnosu, te da se za iste redovno uplaćuju davanja propisana zakonom Republike Hrvatske.

**Način izračuna cijena za predmet nabave, sadržaj cijene, nepromjenjivost cijene ili način promjene cijene:**

Cijena ponude u troškovniku upisuje se tako da se jedinična cijena za navedenu pojedinu uslugu upisuje bez PDV-a , a u stupac **„Ukupno“** upisuje se jedinična cijena pomnožena sa iskazanom količinom po pojedinim stavkama.

**Svi troškovi rada, materijala te ostali troškovi koji su potrebni da se realiziraju navedeni radovi, a sukladno posebnim pravilima struke koji vrijede za ovakvu vrstu usluge, te eventualni popusti moraju biti ugrađeni u jediničnu cijenu bez PDV-a.**

Za vrijeme trajanja narudžbe cijena ponude je nepromjenjiva.

**Vrijednost pokazatelja sposobnosti ponuditelja:**

Ponuditelj je sposoban ako je priložio sve tražene dokaze iz ove ponudbene dokumentacije, **u izvorniku ili preslici.**

Ponude koje ne sadrže svu potrebnu dokumentaciju iz ovih uputa smatrat će se nepotpunim i neće se uzimati u daljnji postupak razmatranja.

**Podaci koji se odnose na oblik, način izrade, sadržaj i način dostave ponuda:**

Ponuda mora biti izrađena prema uvjetima naznačenim u ponudbenoj dokumentaciji, u papirnatom obliku, napisana neizbrisivom tintom. Na obrascu ponude i ponudbenom listu koji je njegov sastavni dio moraju se popuniti svi traženi podaci za predmet nabave. Tekst koji se unosi u ponudbenu dokumentaciju ne smije se brisati, a u slučaju ispravljanja teksta od strane ponuditelja, pogrešni tekst se mora precrtati, upisati ispravni tekst i ispravak ovjeriti pečatom i potpisom osobe koja će potpisati ponudu.

Ponuda se predaje u izvorniku, a uz OBRAZAC PONUDE prilažu se dokazi o sposobnosti sukladno uvjetima navedenim u ovoj ponudbenoj dokumentaciji, te Izjave ponuditelja o prihvaćanju općih i posebnih uvjeta.

**Način dostave ponuda:**

Ponuda se dostavlja u zatvorenoj omotnici s **nazivom i adresom Naručitelja**, **nazivom i** **adresom Ponuditelja** i naznakom: **NE OTVARAJ – „Ponuda za podopolagačke radove u objektu PU zagrebačke, II PP Zagreb, Ilica 245“.**

Ponuditelj može predati samo jednu ponudu, poštom preporučeno ili neposredno naručitelju.

**Dopustivost dostave ponuda elektroničkim putem:**

Nije primjenjivo.

**Podaci o dopustivosti alternativnih ponuda, te minimalni zahtjevi koje alternativne ponude moraju ispunjavati u odnosu na predmet nabave, način usporedbe i ocjene alternativnih ponuda:**

Alternativne ponude nisu dopuštene.

**Valuta ili valute u kojima cijena ponude mora biti izražena:**

Cijene u ponudi moraju biti izražene u eurima.

**Rok, način i uvjeti plaćanja:**

Plaćanje će se izvršiti u skladu s pravilima financijskog poslovanja korisnika Državnog proračuna po izvršenju usluge, u roku koji navede Ponuditelj, ali ne kraće od 30 dana nakon dostavljenog računa.

**Kriterij odabira ponude: najniža cijena ili ekonomski najpovoljnija ponuda s navođenjem kriterija koji će se primijeniti:**

Najniža cijena.

**Datum, vrijeme i mjesto dostave ponuda:**

**Najkasnije do**: 05.06.2024.

**Vrijeme**: 14:00 sati

**Mjesto dostave ponuda**: Nehajska 7, Zagreb, soba 87.

Ponude koje ne stignu na naznačenu adresu, odnosno mjesto otvaranja do zadanog termina, biti će neotvorene vraćene ponuditeljima.

**Mjesto otvaranja ponuda**: Nehajska 7, Zagreb

Ponude se ne otvaraju javno.

Otvorene ponude ostaju kod naručitelja i ne vraćaju se ponuditelju.

**Naziv i sjedište naručitelja, broj telefona, broj telefaksa, internetska adresa te adresa elektronske pošte:**

Policijska uprava zagrebačka, Zagreb, Ulica Matice hrvatske 4,

Telefon: 01/3656-609

Faks: 01/3656-632

Email: dturkalj@mup.hr

**Osobe ili služba zadužena za komunikaciju s ponuditeljima:**

Služba materijalno-financijskih poslova, Zagreb, Nehajska 7

Branko Valjak, mob. 091/4563-961 u vremenu od 08 do16 sati